Københavns Adresseavis, 1803-05-04
En ung Pige søger Condition hos et Herskab, som kan godt omgaaes med Børn, i Mangel deraf hos honette Borgerfolk hvor Konen gaaer med i Huusholdningen, er at finde i Borgergaden 133 paa 2den Sal til Gaden. Et ungt Menneske søger strax Condition som Tiener hos et Herskab eller eenlig Herre, som forstaaer got at frisere og Opvartning, og har gode Beviser, taler tydsk og dansk, er at finde i Reverentsgaden 313 i Kielderen.